9. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 101464/2682 της 13/22 Νοεμ. 1963 (ΦΕΚ Β΄ 527) Περί γραμμής φορτώσεως πλοίων εκτελούντων πλόας εις περιοχήν Καραϊβικής. Έχοντες υπ’ όψιν: α)Την από 14 Οκτ. 1963 διακοίνωσιν της εν Αθήναις Βρεταννικής Πρεσβείας κοινοποιούσαν, κατά το άρθρ. 19 της Δ.Σ. «περί γραμμής φορτώσεως πλοίων 1930» ανακοίνωσιν της Ολλανδικής Κυβερνήσεως περί συμφωνίας μεταξύ αυτής και της Κυβερνήσεως της Βενεζουέλας, δι’ ης αύται αποδέχονται ότι οι πλόες μεταξύ των νήσων LEEWARD των Ολλανδικών Αντιλλών και των λιμένων της Βενεζουέλας, είναι πλόες εντός προφυλαγμένων περιοχών και ενεργούνται υπό όρους καθιστώντας ανεφαρμόστους ή παραλόγους τας διατάξεις της ανωτέρω συμβάσεως επί των πλοίων των εκτελούντων τοιούτους πλόας και εφ’ όσον χρόνον εκτελούσιν αυτούς. β)Το άρθρ. 2 παρ. 2 της ρηθείσης Συμβάσεως, αποφασίζομεν: Εξαιρούμεν από της εφαρμογής των διατάξεων της Δ.Σ. «περί γραμμής φορτώσεως πλοίων 1930» τα υπό Ελληνικήν σημαίαν πλοία τα εκτελούντα πλόας μεταξύ των ως άνω λιμένων και εφ’ όσον χρόνον εκτελούν αυτούς δεόντως. Κοινοποιηθήτω προς εκτέλεσιν και δημοσιευθήτω δια της Εφημερίδος της Κυβερνήσεως. Η Διεθνής Σύμβασις Γραμμής Φορτώσεως του 1930 παρατίθεται ανωτέρω εν σελ. 235 και επ. 